Zápisnica Rady školy
17.09.2026
 Program
1. Privítanie členov rady
2. Oboznámenie sa s programom zasadnutia
3. Oboznámenie sa so štatútom rady školy, povinnosťami, právami
4. Voľba predsedu rady školy
5. Oboznámenie sa s plánom zasadnutí rady školy
6. Schvaľovanie plánu – programu zasadnutí rady školy
7. Diskusia
8. Uznesenia 
9. Záver

1. Privítanie
Pedagogický zamestnanec Bc. Zuzana Šlezingerová privítala prítomných členov Rady školy a poďakovala sa za ich záujem o dianie  a fungovanie v materskej škole a zároveň za budúcu spoluprácu a súčinnosť v aktívnej činnosti Rady školy. Zároveň sa každý člen predstavil a vyjadril za akú kategóriu je zvolený. Pani Andrea Čurliková je zvolená za nepedagogických zamestnancov, je v škole ako vedúca školskej jedálne, pani PaedDr. Dana Jankaničová je zvolená za kategóriu rodičov,  a starostom obce boli delegovaný 2 poslanci obce a to pán Tomáš Berka a pán Ján Kaminský, ktorý sa ospravedlnil, pretože sa zasadnutia nemohol zúčastniť.  Bc. Zuzana Šlezingerová je zvolená za pedagogických zamestnancov a zároveň je momentálne predsedom , kým sa nezvolí predseda pre Radu školy s funkčným obdobím 2026-2030.

2. Oboznámenie sa s programom rady školy
 Bc. Zuzana Šlezingerová oboznámila členov s programom zasadnutia a zároveň podotkla , že všetci členovia boli regulárne zvolený a delegovaný za členov do rady školy.

3. Oboznámenie sa so štatútom rady školy, povinnosťami, právami
Všetci členovia sa oboznámili so Štatútom Rady školy. Objasňovali sa práva, povinnosti, čo obnáša členstvo v Rade školy, aké je jeho funkčné obdobie – 4 roky a aký bude postup v prípade ukončenia činnosti člena rady, za akých podmienok sa tak môže učiniť. Zároveň svojím podpisom na prezenčnej listine sa preukazuje, že všetci členovia boli oboznámený so štatútom rady školy. 

4. Voľba predsedu rady školy
V tomto bode programu sa dobrovoľne prihlásila PaedDr. Dana Jankaničová, že pokiaľ by mali záujem a dôveru v nej , je ochotná stať sa predsedkyňou rady školy. Návrh bol vypočutý a voľby začali anonymne rozdaním hlasovacích lístkov. Členovia zakrúžkovali svoju voľbu a vložili zložený papier do obálky. Overovatelia volieb a zápisnice boli určený pedagogický zamestnanec Mgr. Lenka Namešpetrová a nepedagogický Bc. Helena Birošová. Hlasy spočítali a výsledok oznámila dočasná predsedkyňa Bc. Zuzana Šlezingerová. Za predsedu Rady školy bola zvolená PaedDr. Dana Jankaničová. 

5. Oboznámenie sa s Plánom zasadnutí rady školy
Zúčastnení sa oboznámili s plánom, pričom sa dohodlo, že sa všetci stretnú  minimálne trikrát do roka a ak to bude potrebné, môžu sa spojiť aj prostredníctvom online sveta napr . v Teamse, alebo cez Skype. Zároveň sa upozornilo na fakt , že v septembri je potrebné ešte jedno stretnutie k procesu schvaľovanie dokumentov materskej školy a že v októbri sa bude konať výberové konanie riaditeľa, pričom na margo veľkosti materskej školy budú všetci členovia výberovej komisie počas výberového konania a k nim sa pridajú ďalší nezávislí poslanci mimo rady školy, ešte jeden zástupca za rodičov materskej školy a pozvaná zástupkyňa z regionálneho školstva. Preto sa rovno do pozornosti dáva Projekt riadenia školy vytvorený na 5 rokov funkčného obdobia riaditeľky, ktorý bude zároveň prezentovaný na výberovom konaní uchádzačkou konania. 

6. Schvaľovanie plánu – programu zasadnutí rady školy
Všetci členovia si plán odsúhlasili a nemali žiadne námietky. Dohodli sa na ďalšom stretnutí 25.09.2026, v ktorom sa dohodnú na odsúhlasení dokumentov Materskej školy. Do tohto dátumu si každý člen preštuduje všetky potrebné dokumenty. Členovia si vymenili mailové kontakty a tel. čísla pre ďalšiu komunikáciu. 

7. Diskusia
Poslanci sa zaujímali,, čo v prípade ak nebudú zvolený v ďalšom období, keďže sa blížia voľby do obecného zastupiteľstva a voľba starostu obce. Podľa zákona a štatútu im opäť bolo prečítané a vysvetlené , kedy členstvo zaniká a ako sa postupuje ďalej. Diskutovali o ďalšom možnom termíne a spôsobu komunikácie, pričom poslanci by viac stretnutí preferovalo online pre pracovnú vyťaženosť a zároveň aj hlasovanie v anketách online pokiaľ by sa to konalo mimo plánu stretnutí, v prípade potreby aj konkrétne dátumy z plánu. Diskutovalo sa aj o pripravovaných akciách MŠ v spolupráci s obcou, o rôznych spôsoboch rozvoja materskej školy a úpravy exteriéru. 

8. Uznesenie
Prijali sa uznesenia: 
· Ďalšie stretnutie 25.09.2026 pričom sa prizve aj riaditeľka a zástupkyňa školy.
· Zápisnicu vyhotoví Bc. Zuzana Šlezingerová a poskytne na zverejnenie vo webovom sídle školy riaditeľstvu materskej školy
· Do 25.09. 2026 si preštudujú poskytnuté dokumenty materskej školy pre schvaľovacie procesy a zároveň vyjadria svoj súhlas , či nesúhlas.
· Do volieb 05.10.2026 si preštudujú projekt riadenia, aby v prípade otázok , postrehov sa vedeli vyjadriť na výberovom konaní a vedeli prekonzultovať názory s ďalšími členmi rady
· V nasledujúcom stretnutí si členovia pripravia svoje návrhy, ktoré by pomohli k lepšiemu fungovaniu materskej školy a ako byť nápomocný vedeniu školy pri prechode školy  na právnu subjektivitu a jej samostatnejšie fungovanie a hospodárenie.

V Okružnej , 17.09.2026
Zápisnicu vyhotovila : Bc. Zuzana Šlezingerová                                     
